I slutningen af april 1665 ankom de Ruyter til [[Barbados]] i Caribien, han ledte flåden på tretten skibe fra flagskibet ''Spiegel''. De trak ind i [[Carlisle Bay]] og ødelagde mange af de skibe der lå for anker, samt udvekslede ild med de engelske batterier. Efter at have konstateret at de hans eget skib var blevet beskadiget, trak de Ruyter sig tilbage til den franske ø [[Martinique]]. Da skibene var blevet repareret, satte de Ruyter kursen nordover til den hollandske koloni [[Sint Eustatius]] med forsyninger, på vejen dertil tog han flere engelske skibe til fange. Skaderne på skibe og mandskab var for store til, at han ville gå til angreb på [[New York City|New York]] (tidligere [[Ny Amsterdam]]) for at generobre [[Ny-Holland]]. Han sejlede i stedet til [[Newfoundland og Labrador|Newfoundland]], undervejs tog han flere engelske fiskebåde. I 1665 erobrede han byen [[St. John's (Newfoundland og Labrador)|St. John's]] i det nuværende [[Canada]], og holdt den i en kort periode.
Walhalla